50. ΝΟΜΟΘΕΤ. ΔΙΑΤΑΓΜΑ υπ' αριθ. 1227 της 23/31 Αυγ. 1972 (ΦΕΚ Α΄152) Περί εξουσιοδοτήσεως του Υπουργού των Οικονομικών προς σύναψιν Δανείων εις Ξένον Νόμισμα. Άρθρ.1.-1.Επιτρέπεται εις τον Υπουργόν των Οικονομικών όπως, δια λογαριασμόν του Ελληνικού Δημοσίου και δια την χρηματοδότησιν της εκτελέσεως παραγωγικών έργων ή την κάλυψιν δαπανών εν γένει αμύνης της Χώρας, συνομολογή, μετά ξένων Κυβερνήσεων ή αλλοδαπών Πιστωτικών Ιδρυμάτων, Τραπεζών ή Οργανισμών, δάνεια εις εν πλείονα ξένα νομίσματα, μέχρι κατ' αναγωγήν, συνολικού ποσού δολλαρίων Η.Π.Α. 100.000.000. Το επιτόκιον ή ο τρόπος προσδιορισμού του επιτοκίου, η διάρκεια, αι εγγυήσεις ημεδαπών ή αλλοδαπών τραπεζικών οίκων ή ξένων Κυβερνήσεων, αι αναγνωριζόμεναι προμήθειαι, τα συναφή έξοδα, αι πάσης φύσεως επιβαρύνσεις, ως και πάντες, εν γένει, οι λοιποί όροι παροχής και εξυπηρετήσεως των δανείων τούτων, προσδιορίζονται ελευθέρως εις τας συνομολογουμένας συμβάσεις μεταξύ του Υπουργού των Οικονομικών ή του κατ' εξουσιοδότησιν τούτου ενεργούντος αντιπροσώπου του και των παρεχόντων τα δάνεια ξένων Κυβερνήσεων ή αλλοδαπών Πιστωτικών Ιδρυμάτων, Τραπεζών ή Οργανισμών. 2.Η Τράπεζα της Ελλάδος, εξουσιοδοτήσει του Υπουργού των Οικονομικών, επιτρέπεται όπως, εκπροσωπουμένη, εκτός αν άλλως θέλει ορίζεται εν τη εξουσιοδοτήσει, υπό του Διοικητού ή του Υποδιοικητού αυτής, συμπράττη κατά την συνομολόγησιν των κατά την προηγουμένην παράγραφον δανειακών συμβάσεων. Άρθρ.2.-Αι κατά το άρθρ. 1 του παρόντος συμβάσεις, οι παραστατικοί των δανείων τίτλοι, ως και αι υπό του Δημοσίου ως οφειλέτου, ενεργούμεναι πληρωμαί ή αι εις βάρος τούτου λογιζόμεναι υποχρεώσεις πληρωμών κεφαλαίου, τόκων, προμηθειών, ως και των εξόδων και επιβαρύνσεων, εν γένει, των συνδεομένων ή απορρεουσών εκ των συμβάσεων, απαλλάσσονται παντός, εν γένει, φόρου, τέλους, επιβαρύνσεως ή κρατήσεως, είτε υφισταμένης ήδη, είτε εν οιωδήποτε μεταγενεστέρω χρόνω επιβληθησομένης υπέρ του Ελληνικού Δημοσίου ή οιουδήποτε τρίτου εν Ελλάδι. Άρθρ.3.-Κυρούνται, ρυθμιζόμεναι υπό των διατάξεων των προηγουμένων άρθρ. 1 και 2, ή από 1ης Ιουν. 1972 και από 10ης Αυγ. 1972 συμβάσεις μεταξύ του Ελληνικού Δημοσίου και της FIRST NATIONAL CITY BANK, αι συναφθείσαι υπό του Υποδιοικητού της Τραπέζης της Ελλάδος ως εκπροσώπου του Ελληνικού Δημοσίου, έχουσαι ως έπεται. 2.Το Ελληνικόν Δημόσιον υποχρεούται να καταβάλη εις την Τράπεζαν της Ελλάδος, παν ποσόν το οποίον αύτη ήθελε καταβάλει εις εκτέλεσιν υποχρεώσεων αναληφθεισών προς δανειστήν αυτού εκ των συμβάσεων περί ων η προηγουμένη παράγραφος. Άρθρ.4.-Η ισχύς του παρόντος Ν.Δ/τος, άρχεται από 1ης Ιουν. 1972. (Ακολουθούν τα κείμενα των εν άρθρ. 3 αναφερομένων συμφωνιών δανεισμού 25 και 23 εκατ. δολλαρίων). (Αντί για τη σελ. 104,03(β) Σελ. 104,03(γ) Τεύχος 1239-Σελ. 33 .203. Δάνεια Εξωτερικά 26.Δ.α.48-50 